नई दिल्ली। सॉफ्टवेयर इंजीनियरों के लिए अच्छी खबर है। मौजूदा ट्रेंड को देखा जाए तो सॉफ्टवेयर इंजीनियरों को कंपनियों में नौकरियों के ज्यादा मौके मिल रहे हैं और यह ट्रेंड आगे भी जारी रहेगा। Business और employment सेवा देने वाली कंपनी LinkedIn ने हाल ही में अपने प्लेटफॉर्म पर नौकरी और बिजनेस के बदलते ट्रेंड पर रिपोर्ट जारी की है। लिंक्डइन वर्कफोर्स रिपोर्ट के मुताबिक देश में नौकरी के लिए सॉफ्टवेयर इंजीनियरों की मांग सबसे ज्यादा है। 2018 के पहले छह महीनों में LinkedIn पर पोस्ट की गई कुल नौकरियों में से सबसे ज्यादा सॉफ्टवेयर इंजीनियरों के लिए थीं। इसके बाद ऐप्लीकेशन डेवलपर्स (Application Developers) दूसरे नंबर पर रहे। तकनीक आधारित नौकरियों के अलावा बिजनेस डेवलमेंट मैनेजर्स और प्राेजेक्ट मैनेजर्स भी कंपनियों द्वारा पोस्ट की गई टॉप 10 जॉब्स में शामिल रहे।